بھارتی وزیر اعظم نریندر مودی نے بھی کورونا ویکسین لگوالی

بھارت میں کورونا ویکسین کے دوسرے ٹیکے لگانے کی مہم کا بھی آغاز ہوگیا جب کہ وزیراعظم نریندر مودی نے بھی کورونا ویکسین لگوالی ہے۔

خبر کا کوڈ: 4322

تاریخ: 02 March 2021 - 16:07

مقدس دفاع نیوز ایجنسی نے بھارتی ذرائع کے حوالے سے نقل کیا ہے کہ بھارت میں کورونا ویکسین کے دوسرے ٹیکے لگانے کی مہم کا بھی آغاز ہوگیا جب کہ وزیراعظم نریندر مودی نے بھی کورونا ویکسین لگوالی ہے۔ اطلاعات کے مطابق ملک بھر میں کورونا ویکسین لگانے کی مہم کا دوسرا مرحلہ شروع ہوگیا ہے جس کے دوران 45 سے 60 سال کی عمر کے افراد کو ٹیکے لگائے جائیں گے جب کہ جن افراد کو پہلا ٹیکہ لگ چکا ہے انہیں دوسرا اور آخری ٹیکہ بھی لگایا جا رہا ہے۔ دوسری جانب وزیراعظم نریندر مودی نے سماجی رابطے کی ویب سائٹ ٹوئٹر پر لکھا کہ آج صبح سات بجے کورونا ویکسین کا پہلا ٹیکہ لگوا لیا ہے۔ ویکسی نیشن میں طبی عملے کی کارکردگی قابل ستائش ہے۔ وزیراعظم نریندر مودی کو بھارت بائیوٹیک کمپنی کی تیار کردہ کورونا ویکسین کی پہلی خوراک لگائی گئی ہے جب کہ دوسرا ٹیکہ 28 ویں دن لگایا جائے گا۔ بھارت میں اس وقت 20 کروڑ سے زائد افراد کو مقامی سطح پر تیار کردہ کورونا ویکسین لگائی جا چکی ہے، پورے ملک میں ویکسین مفت فراہم کی جا رہی ہیں۔ بھارت میں آکسفورڈ یونیورسٹی کی ویکسین بھی مقامی سطح پر تیار کی جارہی ہیں۔